Du har mulighed for at få dagpenge med til udlandet, hvis du ønsker at søge job i et andet EØS-land, Færøerne eller Schweiz. Du skal dog opfylde en række betingelser:
• Du har sammenlagt været registreret som arbejdssøgende i Danmark som fuldt ledig, og har stået til rådighed i mindst fire uger, efter du sidst blev ledig (4-ugerskravet).
• Du er statsborger i Danmark eller et andet EØS-land
• Du er medlem af en dansk a-kasse
• Du opfylder de almindelige betingelser for ret til dagpenge på afrejsetidspunktet
• Du har bopæl og ophold i Danmark indtil afrejsedatoen på din ansøgning.
• Du skal udfylde og returnere en ansøgning om at tage dine danske dagpenge med under jobsøgning i et andet EØS-land senest 14 dage før din afrejse.